de de su cy cy cy cy fr en en kw cy cy cy nl cy en cy cy cy cy cy cy cy cy nl de cy en cy cy cy cy cy nl cy de cy en cy cy cy cy nl de cy en cy nl de en en en
Beth yw diben y gronfa?
Sefydlwyd Cronfa William Salesbury i roi cyfle i gefnogwyr addysg uwch cyfrwng Cymraeg gyfrannu’n ariannol i gynorthwyo’r rhai sydd am astudio dan nawdd y Coleg Cymraeg Cenedlaethol. Mae’r Coleg Cymraeg Cenedlaethol yn weithredol ers Medi 2011, ac am y tro cyntaf yn hanes y genedl mae’n sicrhau bod gennym gyfundrefn addysg Gymraeg gyflawn, o addysg feithrin i addysg brifysgol.
Sut bydd arian y gronfa yn cael ei ddefnyddio?
Y bwriad yw defnyddio llog arian y gronfa i gynnig ysgoloriaethau – Ysgoloriaethau William Salesbury – i rai sydd am astudio dan nawdd y Coleg Cymraeg Cenedlaethol. Bydd yn agored i ddarpar-fyfyrwyr a myfyriwr wneud cais am yr ysgoloriaethau, a byddant yn cael eu dyfarnu yn ôl trefn benodol y cytunwyd arni gan yr Ymddiriedolaeth a’r Coleg Cymraeg Cenedlaethol.
Apêl Genedlaethol Newydd Canmlwyddiant Geni Merêd
Posted on Wednesday, 8 August, 2018
Gweledigaeth y diweddar Dr Meredydd Evans – neu Merêd i’w gyd-Gymry – oedd y gronfa, i alluogi pobol Cymru i gefnogi’r Coleg Cymraeg Cenedlaethol mewn ffordd ymarferol ac ehangu ystod y cyrsiau sydd ar gael i’w hastudio trwy gyfrwng y Gymraeg.
Ers i Merêd sefydlu Ymddiriedolaeth William Salesbury yn 2012, mae’r gronfa wedi darparu ysgoloriaethau gwerth £5,000 yr un i chwech o Gymry ifanc.
Er mwyn cefnogi myfyrwyr y dyfodol yn yr un modd, rhaid chwyddo’r coffrau a chodi o leiaf £10,000 y flwyddyn dros y pum mlynedd nesaf. Ymunwch â ni heddiw yn yr ymdrech! Gallwch wneud mewn sawl ffordd:
rhoi swm o arian trwy siec, cerdyn, daliad ar-lein neu orchymyn banc (ffurflen gyfrannu drosodd)
gorchymyn ad-daliad o’ch treth lle bo’n bosib (Rhodd Gymorth, drosodd)
trefnu gweithgareddau i godi arian
gadael rhodd yn eich ewyllys i’r Gronfa, fel y gwnaeth Merêd.
I gyfrannu llawrlwythwch y ffurflen hon: Salesbury 2018.
Digwyddiad: ‘William Salesbury – Mynnu Dysg yn ein Hiaith’
Posted on Monday, 29 July, 2013
‘William Salesbury : Mynnu dysg yn ein hiaith’
Trafodaeth am fywyd a gwaith William Salesbury yng nghwmni Gruffydd Aled Williams
Cynhelir ar ddydd Mercher Awst 7 am 11:00yb ym mhabell y Coleg Cymraeg Cenedlaethol ar faes Eisteddfod Genedlaethol Sir Ddinbych a’r Cyffiniau.
Bydd John Gwilym Jones yn cadeirio cyflwyniad gan Gruffydd Aled Williams ar gyfraniad un o arwyr bro’r Eisteddfod, William Salesbury, a chawn gwmni Manon George, deiliad Darlithyddiaeth Genedlaethol yn Y Gyfraith trwy Gynllun Staffio Academaidd y Coleg.
Sefydlwyd Cronfa Genedlaethol William Salesbury er mwyn rhoi cyfle i bobl Cymru i gefnogi addysg uwch cyfrwng Cymraeg. Gwnawn hyn trwy gynnig ysgoloriaethau i fyfyrwyr y Coleg Cymraeg Cenedlaethol sy’n astudio trwy gyfrwng y Gymraeg.
Tagged: addysg, coleg cymraeg cenedlaethol, cymraeg, eisteddfod, william salesbury, ysgoloriaeth
Ffilmiau o lawnsiad Cronfa Genedlaethol William Salesbury, Eisteddfod Bro Morgannwg, 2012.
Posted on Tuesday, 6 November, 2012
Dr Meredydd Evans yn lansio Cronfa William Salesbury from cronfasalesbury on Vimeo.
Adam Jones yn lawnsiad Cronfa Genedlaethol William Salesbury from cronfasalesbury on Vimeo.
Dr Myfanwy Davies yn siarad yn lawnsiad Cronfa Genedlaethol Wiliam Salesbury from cronfasalesbury on Vimeo.
Dafydd Iwan yn lawnsiad Cronfa Genedlaethol William Salesbury from cronfasalesbury on Vimeo.
Dr Meredydd Evans yn cyflwyno Cronfa Genedlaethol William Salesbury
Posted on Friday, 3 August, 2012
Cyfweliad gyda Meredydd Evans am Gronfa Genedlaethol William Salesbury from Sianel62 | Cymdeithas on Vimeo.